Készült  Szentpéterszeg Község Önkormányzat Képviselő-testületének

2011. május 30-án megtartott nyílt üléséről

Jelen vannak: Olajos Mihály polgármester, Cs. Balogh Gyula, Balogh Gyula,  Bereczkiné Balogh Erika, Harasztosi Gyula, Kovács Imre, Tornyi Lajos  képviselők.

A napirendek megtárgyalásán részt vesz: Dr. Juhász Marica körjegyző, Keresztesi Anikó igazgató 

Olajos Mihály: Tisztelettelt Képviselő-testület, a testületi ülésünket megkezdjük. Megállapítom, hogy határozatképesek vagyunk. A testületi anyagot mindenki időben megkapta, javaslom, hogy 10.  napirendi pontnak vegyük fel a Bérhitel-keret igénylésének jóváhagyása című napirendi pontot, valamint 11. napirendi pontnak pedig a Bihari Szociális Szolgáltató Központ Gyermekjóléti Szolgálat 2010. évi munkájáról szóló beszámolóját. Kérem a Képviselő-testület tagjait kézfeltartással jelezzék amennyiben egyetértenek a napirendi pontokkal?

 A Képviselő-testület 7 igen szavazattal a következő határozatot hozta. 

52/2011. (V.30.) Önk. számú

H A T Á R O Z A T

Szentpéterszeg Község Önkormányzat Képviselő-testület a meghívóban szereplő napirendi pontokat az alábbiak szerint fogadja el. 



1./
Tájékoztató az előző testületi ülés óta eltelt időszakról




Előadó: Olajos Mihály polgármester




2./
Általános Iskola, Óvoda, Bölcsőde és AMI Szentpéterszeg – 



Alapfokú Művészetoktatási Intézmény megszüntetése 




Előadó: Olajos Mihály polgármester



3./
Általános Iskola, Óvoda, Bölcsőde és AMI Szentpéterszeg – 



alapító okirat módosítása




Előadó: Olajos Mihály polgármester



4./
Általános Iskola, Óvoda, Bölcsőde és AMI Szentpéterszeg – 



 Szervezeti és Működési Szabályzat módosítása




Előadó: Olajos Mihály polgármester, Keresztesi Anikó igazgató 



5./
Általános Iskola, Óvoda, Bölcsőde és AMI Szentpéterszeg – 



 Pedagógiai Program módosítása




Előadó: Olajos Mihály polgármester, Keresztesi Anikó igazgató 



6./
Általános Iskola, Óvoda, Bölcsőde és AMI Szentpéterszeg-




Intézményi Minőségirányítási Program módosítása




Előadó: Olajos Mihály polgármester, Keresztesi Anikó igazgató



7./
Szentpéterszeg Község Önkormányzat 2011-2014 Gazdasági 



program jóváhagyása




Előadó: Olajos Mihály



8./
A pénzben és természetben nyújtott szociális ellátások helyi 



szabályairól szóló rendelet megalkotása




Előadó: Olajos Mihály polgármester 



9./
Szentpéterszegi Polgárőr Egyesület 2010. évi munkájáról szóló 


tájékoztató




Előadó: Tornyi Lajos elnök



10./ 
Bérhitel-keret igénylésének jóváhagyása




Előadó: Olajos Mihály polgármester



11./
Bihari Szociális Szolgáltató Központ Gyermekjóléti Szolgálata 


2010. évi munkájáról szóló beszámoló




Előadó: Olajos Mihály polgármester



12./
Egyebek

Határidő: azonnal

Felelős: Olajos Mihály polgármester

2. napirendi pont: Általános Iskola, Óvoda, Bölcsőde és AMI Szentpéterszeg – 
Alapfokú Művészetoktatási Intézmény megszüntetése.

Olajos Mihály: Az írásos anyagot mindenki megkapta. Kérem a testület tagjait kézfelnyújtással jelezzék, amennyiben egyetértenek az előterjesztésben szereplő határozati javaslattal? 

A Képviselő-testület 7 igen szavazattal a következő határozatot hozta:

53/2011. (V.30.) Önk. számú

H A T Á R O Z A T

Szentpéterszeg Község Önkormányzat Képviselő-testülete megtárgyalta az „Általános Iskola Óvoda, Bölcsőde és AMI Szentpéterszeg- Alapfokú Művészetoktatási Intézmény megszüntetése” című előterjesztést és a következő határozatot hozta:

A Képviselő-testület a közoktatásról szóló 1993. évi LXXIX  törvény 102. §. (2) bekezdés a) pontjában biztosított hatáskörében eljárva az   Általános Iskola Óvoda Bölcsőde és Alapfokú Művészetoktatási Intézmény Szentpéterszeg - Alapfokú Művészetoktatási Intézményegységét 2011. augusztus 01 napjával megszünteti. 

Határidő: 2011. 05. 31.

Felelős: Olajos Mihály polgármester

3. napirendi pont: Általános Iskola, Óvoda, Bölcsőde és AMI Szentpéterszeg – 
alapító okirat módosítása.

Olajos Mihály: Az írásos anyagot mindenki megkapta, kérem a testület tagjait, hogy kézfelnyújtással jelezzék, ha egyetértenek az alapító okirat módosításával. 

A Képviselő-testület 7 igen szavazattal a következő határozatot hozta:

54/2011. (V.30.) Önk. számú

H A T Á R O Z A T

Szentpéterszeg Község Önkormányzat Képviselő-testülete úgy határozott, hogy az Általános Iskola Óvoda Bölcsőde és Alapfokú Művészetoktatási Intézmény átszervezésre kerül. Ezen belül, pedig az Alapfokú Művészetoktatási Intézményegység 2011. augusztus 01-től megszüntetésre kerül

Ennek megfelelően az alapító okiratban módosításra kerül:

- Az intézmény neve az alábbiak szerint módosul:

Általános Iskola, Óvoda  Szentpéterszeg

- Az intézmény rövid neve törlésre kerül:

Általános Iskola, Óvoda és AMI
- Az alaptevékenységek  közül a 852032 alapfokú művészetoktatás képző-és iparművészeti, táncművészeti, szín- és bábművészeti ágban törlésre kerül

- Törlésre kerül:
Telephelyek közül: 4121 Szentpéterszeg, Kossuth u. 36. ( alapfokú művészeti iskola)
Típusa: Intézményegységek közül: alapfokú művészetoktatási intézmény

Intézménybe felvehető maximális tanulólétszám:
Szentpéterszeg:

alapfokú művészetoktatás: 

- táncművészeti ág: 88 fő

- képzőművészeti ág: 66 fő

     -  szín- és bábművészeti ágban: 66 fő törlésre kerül
Gáborján:

alapfokú művészetoktatás: 

- táncművészeti ág: 88 fő

- képzőművészeti ág: 44 fő

- szín- és bábművészeti ág: 44 fő törlésre kerül 

- Módosul az intézménybe felvehető maximális tanulólétszám: 524 fő

- Törlésre kerül: 
Évfolyamok szám: 

alapfokú művészetoktatási intézmény: 12 évfolyam
előképző: 1-2. évfolyam 
alapfok: 1-6. évfolyam
továbbképző: 7-10. évfolyam
Feladatellátást szolgáló vagyon:

4121 Szentpéterszeg, Kossuth u. 36. sz. alatti 86/6, 87 hrsz ingatlanok: általános iskola marad alapfokú művészetoktatási intézmény törlésre kerül. 

Egységes szerkezetbe foglalva elfogadja a fenti módosításokkal az alapító okiratot.

Határidő: azonnal

Felelős: Dr. Juhász Marica körjegyző

4. napirendi pont:  Általános Iskola, Óvoda, Bölcsőde és AMI Szentpéterszeg – 
 Szervezeti és Működési Szabályzat módosítása
Olajos Mihály: Az írásos anyagot mindenki időben megkapta, kérem a Képviselő-testület tagjait, kézfelnyújtással jelezzék, ha egyetértenek az Általános Iskola, Óvoda, Bölcsőde és AMI Szentpéterszeg –  Szervezeti és Működési Szabályzat módosításával.

A Képviselő-testült 7 igen szavazattal a következő határozatot hozta:

55/2011. (V.30.) Önk. számú

H A T Á R O Z A T

Szentpéterszeg Község Önkormányzat Képviselő-testülete megtárgyalta az „Általános Iskola Óvoda, Bölcsőde és AMI Szentpéterszeg- Szervezeti és Működési Szabályzat módosítása” című előterjesztést és a következő határozatot hozta:

Az előterjesztésben felsorolt módosításokkal egységes szerkezetbe foglalt Szervezeti és Működési Szabályzatot elfogadja.  

Határidő: A bölcsőde megszüntetése vonatkozásában 2011. május 31 napján lép hatályba


    Az alapfokú művészetoktatási intézmény megszüntetése vonatkozásában  2011. 
    augusztus 01. napján lép hatályba

Felelős: Keresztesi Anikó igazgató 

5. napirendi pont: Általános Iskola, Óvoda, Bölcsőde és AMI Szentpéterszeg – 

 Pedagógiai Program módosítása

Olajos Mihály: Az írásos anyagot mindenki időben megkapta, kérem a Képviselő-testület tagjait, kézfelnyújtással jelezzék, ha egyetértenek az Általános Iskola, Óvoda, Bölcsőde és AMI Szentpéterszeg –  Pedagógiai Program módosításával.

A Képviselő-testült 7 igen szavazattal a következő határozatot hozta:

56/2011. (V.30.) Önk. számú

H A T Á R O Z A T

Szentpéterszeg Község Önkormányzat Képviselő-testülete megtárgyalta az „Általános Iskola Óvoda, Bölcsőde és AMI Szentpéterszeg- Pedagógiai Program módosítása” című előterjesztést és a következő határozatot hozta:

Az előterjesztésben felsorolt módosításokkal egységes szerkezetbe foglalt Pedagógiai Programot elfogadja.

Határidő:  A bölcsőde megszüntetése vonatkozásában 2011. május 31 napján lép hatályba


    Az alapfokú művészetoktatási intézmény megszüntetése vonatkozásában  2011. 
    augusztus 01. napján lép hatályba

Felelős: Keresztesi Anikó igazgató 

6. napirendi pont: Általános Iskola, Óvoda, Bölcsőde és AMI Szentpéterszeg-

Intézményi Minőségirányítási Program módosítása.

Olajos Mihály: Az írásos anyagot mindenki időben megkapta, kérem a Képviselő-testület tagjait, kézfelnyújtással jelezzék, ha egyetértenek az : Általános Iskola, Óvoda, Bölcsőde és AMI Szentpéterszeg- Intézményi Minőségirányítási Program módosításával. 

A Képviselő-testült 7 igen szavazattal a következő határozatot hozta:

57/2011. (V.30.) Önk. számú

H A T Á R O Z A T

Szentpéterszeg Község Önkormányzat Képviselő-testülete megtárgyalta az „Általános Iskola Óvoda, Bölcsőde és AMI Szentpéterszeg- Intézményi Minőségirányítási Program módosítása” című előterjesztést és a következő határozatot hozta:

Az előterjesztésben felsorolt módosításokkal egységes szerkezetbe foglalt Intézményi Minőségirányítási Programot elfogadja.  

Határidő: azonnal 

Felelős: Keresztesi Anikó igazgató 

7. napirendi pont: Szentpéterszeg Község Önkormányzat 2011-2014 Gazdasági program jóváhagyása.

Olajos Mihály:  Az írásos előterjesztést mindenki megkapta, kérem a testület tagjait, kézfelnyújtással jelezzék, ha egyetértenek Szentpéterszeg Község Önkormányzat 2011-2014 Gazdasági programjával.

A Képviselő-testült 7 igen szavazattal a következő határozatot hozta:

58/2011. (V.30.) Önk. számú

H A T Á R O Z A T

Szentpéterszeg Község Önkormányzat  Képviselő-testülete a helyi önkormányzatokról szóló 1990.évi LXV. Tv. 80.§ (1.) bekezdésében biztosított jogkörében megtárgyalta a „Szentpéterszeg Község Önkormányzat  2011-2014. Gazdasági Program jóváhagyása” c. előterjesztést és a következő határozatot hozta:

A Képviselő-testület jóváhagyja Szentpéterszeg Község Önkormányzat  2011-2014. Gazdasági Programját. 
Határidő:
folyamatos

Felelős:

Olajos Mihály  polgármester
8. napirendi pont: pénzben és természetben nyújtott szociális ellátások helyi szabályairól szóló rendelet megalkotása
Olajos Mihály: Az írásos előterjesztést mindenki megkapta, kérem a testület tagjait kézfelnyújtással jelezzék, ha egyetértenek a pénzben és természetben nyújtott szociális ellátások helyi szabályairól szóló rendelettel. 

A Képviselő-testült 7 igen szavazattal a következő rendeletet alkotta.

Szentpéterszeg Község Önkormányzat Képviselő-testületének

9/2011. (V.30.) számú rendelete

a pénzben és természetben nyújtott szociális ellátások helyi szabályairól

Szentpéterszeg Község Önkormányzata „a helyi önkormányzatokról” szóló 1990. évi LXV. törvény 16. § (1) bekezdésében biztosított jogkörében eljárva „a szociális igazgatásról és a szociális ellátásokról” szóló 1993. évi III. törvény (a továbbiakban: Szt.) 1.§ (2) bekezdésében, a 26.§-ában, a 32.§ (3) bekezdésében foglalt felhatalmazás alapján - a „közigazgatási hatósági eljárás és szolgáltatás általános szabályairól” szóló 2004. évi CXL. törvény rendelkezéseinek figyelembevételével- a Szt. által szabályozott a pénzbeli és természetben nyújtott szociális ellátások helyi szabályairól az alábbiakat rendeli el. 
I. fejezet

Általános rendelkezések

A rendelet célja

1.§

E rendelet célja, hogy Szentpéterszeg község közigazgatási határain belül élő szociálisan rászorult egyének és családok gondjainak enyhítése érdekében a Szt. rendelkezéseinek megfelelően meghatározza a rászorultak számára adható pénzbeli és természetben nyújtott szociális ellátások formáit, a szociális ellátásokra való jogosultság feltételeit, az önkormányzati ellátások megállapításának, kifizetésének, folyósításának, valamint ellenőrzésének szabályait.

A rendelet hatálya

2.§

Jelen rendelet hatályára az Szt. 3. §-ában meghatározott rendelkezései az irányadók, azzal, hogy a rendelet területi hatálya Szentpéterszeg Község Önkormányzata közigazgatási területére terjed ki. 

Értelmező rendelkezések

3.§

E rendelet alkalmazásában:

1. E rendelet alkalmazásában az alábbi fogalmak tekintetében a szociális igazgatásról és szociális ellátásokról szóló 1993. évi III. törvény (a továbbiakban: Szt.) 4. §-ában meghatározottak az irányadók:

a) jövedelem

b) vagyon

c) család

d) közeli hozzátartozó

e) egyedülélő

f) háztartás

g) rendszeres pénzellátás

h) kereső tevékenység

i) aktívkorú

j) egyedülálló

k) fogyasztási egység

2. Létfenntartást veszélyeztető rendkívüli élethelyzet különösen:

a) hirtelen fellépő és kórházi ápolást igénylő betegség legalább 8 napos kezelés esetén, továbbá súlyos vagy életveszélyes sérüléssel járó baleset,

b) családfenntartó közeli hozzátartozó halála és nincs életbiztosítás

c) egy hónapot meghaladóan ellátás nélkül marad (nyugdíjellátás, rokkantellátás, járadék folyósításának, illetve egyéb ellátás pl. családi pótlék megszűnése)

d) munkaviszony megszűnése a munkáltató rendes felmondása által, mely állapot a munkahely elvesztését követő 30 napon belül vehető figyelembe

e) önhibán kívül bekövetkezett lakhatást biztosító épületet elpusztító, vagy e rendeltetését akadályozó elemi kár ( pl. tűz, szél- ill. hóvihar, belvíz, más időjárási károsító hatás, stb.), illetőleg meghibásodás (pl. csőtörés, gázrobbanás, elektromos meghibásodás, stb.) és a biztosító vagy egyéb szerv nem fizet

f) a lakáshasználat jogának tényleges elvesztése, hajléktalanná válás,

g) bűncselekmény, vagy szabálysértés (pl. rablás, lopás, betörés, stb.) következtében elszenvedett létfenntartást veszélyeztető élethelyzet

h) a büntetés-végrehajtási intézetből történő elbocsátáskor a rendelkezésre álló börtönkeresmény nem haladja meg a mindenkori öregségi nyugdíj legkisebb összegét 

3. Időszakosan bekövetkező, vagy tartósan fennálló létfenntartási probléma különösen:

a) adósság miatt kikapcsolt közüzemi szolgáltatás (áram, víz, gáz) újra üzembe helyezésének anyagi terhe, mely évente egy szolgáltatásra vehető igénybe, vagy az éves elszámoló számla meghaladja a mindenkori öregségi nyugdíj legkisebb összegének 50%-át, feltéve, hogy adósságcsökkentési támogatásban nem részesül, valamint a lakásfenntartási támogatás nem ezen a jogcímen került megállapításra.

b) krónikus betegség miatt bekövetkezett, 14 napot meghaladó időtartamú gyógyintézeti kezelés (kórházi, szanatóriumi ápolás, gyógyfürdő vagy egyéb orvosi ellátás időtartama)

c) gyógyászati segédeszközök beszerzése

d) közgyógyellátásra nem jogosult személy folyamatos (3 hónapnál hosszabb időtartamú, 8.000.- Ft értéket meghaladó gyógyszer szükséglete)

4. Krízis helyzet: 2. a-c) pontban felsorolt létfenntartást veszélyeztető rendkívüli élethelyzetek bármelyikének bekövetkezése.

II. fejezet

Ellátásra való jogosultság megállapításának általános szabályai

4.§

(1) A szociális ellátásokat az igényelt ellátás típusának megfelelő nyomtatványon a Gáborján-Szentpéterszeg Körjegyzőség Hivatalába (a továbbiakban Hivatal) történő benyújtásával lehet kérelmezni. A nyomtatványok átvehetőek a Hivatalban, illetve letölthetőek a www. szentpeterszeg.hu internetes oldalról. 
(2) A Jogosultság megállapításakor a Szt. 10. § 2-5. bekezdésében foglaltak az irányadók

 (3) Ha a Szt. másképpen nem rendelkezik a szociális ellátások iránti kérelemnek legalább az alábbiakat kell tartalmaznia:

a) a kérelmező nevét,

b) a születési helyét, idejét,

c) anyja nevét,

d) lakóhelyét, tartózkodási helyét,

e) a kérelmezővel közös háztartásban élőknek az előbb felsorolt személyi adatait,

f) a jogosult és a vele közös háztartásban élők Társadalombiztosítási Azonosító Jelét (TAJ),

g) a szükséges jövedelmi adatokat.
h) a bérpótló juttatásra jogosult személy iskolai végzettségét és szakképzettségét.

(5) Krízis helyzet bekövetkezésekor nyújtott támogatások esetében az ügyintézési határidő a kérelem beérkezésétől számított 8 munkanap. 

(6) A szociális igények elbírálása során a Hivatal a kérelmező által közölt adatokat, tényeket, nyilatkozatokat, valamint a szociális helyzetet környezettanulmány során ellenőrizheti. 

(8) A hatáskörrel rendelkező hatósági ellenőrzést rendelhet el az általa nyújtott szociális ellátások körében a Ket. 87.§-94.§-ában meghatározottak szerint.

Jogosulatlanul igénybe vett ellátásra vonatkozó rendelkezések

5. §

(1) Az e rendeletben meghatározott feltételek hiányában vagy a rendelet megsértésével nyújtott szociális ellátást meg kell szüntetni, az ellátást jogosulatlanul és rosszhiszeműen igénybe vevőt pedig kötelezni kell 

a) a pénzbeli szociális ellátás visszafizetésére,

b) a természetben nyújtott szociális ellátás esetén a dolog visszaszolgáltatására vagy a szolgáltatásnak megfelelő pénzegyenérték megfizetésére. 

(2) A polgármester a hatáskörébe tartozó szociális ellátások megtérítését méltányosságból elengedheti, illetve csökkentheti, ha:

a) a háztartásban az egy főre jutó nettó jövedelem a mindenkori öregségi nyugdíj 50%-át nem éri el, vagy

b) a kérelmező legalább 67%-os rokkant.

III. fejezet

Pénzbeli és természetbeni szociális ellátásokra vonatkozó helyi rendelkezések
6. §

           Szentpéterszeg Község Önkormányzata az Szt., illetve az e rendeletben meghatározott feltételek esetén az alábbi szociális ellátásokat biztosítja:

1. időskorúak járadéka

2. aktív korúak ellátása

3. lakásfenntartási támogatás

4. ápolási díj

5. átmeneti segély

6. köztemetés

7. közgyógyellátás

8. egészségügyi szolgáltatásra való jogosultság

Aktív korúak ellátása

A rendszeres szociális segélyezettek együttműködési szabályai

7. §

(1) Az aktív korúak ellátására az Szt., valamint a végrehajtási rendeletei mindenkor hatályos rendelkezéseit az e rendeletben foglalt kiegészítésekkel kell alkalmazni. 

Bérpótló juttatásra való jogosultság egyéb feltételei

8. §

(1) Az az aktív korúak ellátását kérelmező személy, aki bérpótló juttatásra válik jogosulttá, az Szt. 33. §-ában foglaltakon felül a jogosultság egyéb feltételeként köteles házának, kertjének rendben tartására az alábbiak szerint: 

      a) az általa lakott ingatlan udvarán valamint a lakásban egy-egy db. szeméttároló edény elhelyezése és rendeltetésszerű használata,

      b) a lakáshoz tartozó udvar, kert rendben tartása, különös tekintettel az esetlegesen ott található  szemét és lom eltávolítására,

c)   az ingatlanhoz tartozó kert rendeltetésszerű használata, művelése,

d) az ingatlan előtti járdának (járda hiányában egy méter széles területsávnak), a járda melletti zöldsáv úttestig terjedő teljes területének, legfeljebb az épület 10 méteres körzetén belüli területének a gondozása, tisztán tartása, szemét- és gyommentesítése, különös tekintettel az árok és áteresz rendben tartására, 

e) a lakás rendeltetésszerű használata az alábbiak szerint:

       ea) a lakás folyamatos tisztán tartása, takarítása,

       eb) vizes helyiség és illemhely rendeltetésszerű használata, rendszeres   

       takarítása, fertőtlenítése,

f) az ingatlan valamint a hozzá tartozó kert, udvar rágcsálóktól, kártevőktől való mentesítése,

g) állattartásra vonatkozó helyi szabályok betartása. 

      (2) A kérelmező köteles az (1) bekezdésben felsorolt állapotot a jogosultság megállapítását követően is fenntartani.

      (3)  Az Szt. 34. § (2) bekezdése, valamint 36. § (2) bekezdésében foglaltakon túl meg kell      szüntetni az aktív korúak ellátására való jogosultságát annak a bérpótló juttatásra jogosult személynek, aki ezen rendelet 8. §-ában foglalt kötelezettségét nem teljesíti, vagy nem gondoskodik annak fenntartásáról. 

(4) A jogosultság feltételeként e rendelet 8. §-ában foglalt szabályok betartását az önkormányzat a Családsegítő Szolgálat és a körjegyzőség dolgozójának bevonásával ellenőrzi. 

 (5) Az ellenőrzést végző a hozzá érkezett megkeresést követő 5 munkanapon belül köteles az ellenőrzést elvégezni és annak eredményét a Hivatallal írásban közölni.

Lakásfenntartási támogatás

9.§

A lakásfenntartási támogatás a szociálisan rászorult személyeknek, családoknak az általuk lakott lakás vagy nem lakás céljára szolgáló helyiség fenntartásával kapcsolatos rendszeres kiadásaik viseléséhez nyújtott hozzájárulás.

(1) A települési önkormányzat lakásfenntartási támogatást nyújt természetbeni juttatásként

a) a Szt.-ben 38. §. (1), (2), (3), (4), (6), (7), (8) bekezdésében meghatározott feltételek szerint jogosultaknak (a továbbiakban: normatív lakásfenntartási támogatás)

b) az önkormányzat rendeletében meghatározott feltételek szerinti jogosultaknak (a továbbiakban: helyi lakásfenntartási támogatás) 

Átmeneti segély

10. §

(1) Átmeneti segély a létfenntartását veszélyeztető rendkívüli élethelyzetbe kerülő, valamint az időszakosan vagy tartósan létfenntartási gonddal küzdő személyek részére nyújtható.

(2) Átmeneti segélyre való jogosultság akkor állapítható meg, ha a kérelmező családjában az egy főre jutó havi jövedelem a mindenkori öregségi nyugdíj legkisebb összegének 150 %-át, egyedül élő esetén 200 %-át nem haladja meg.

(3) Különös méltányosságot érdemlő esetekben is megállapítható a támogatás, ha a kérelmező családjában az egy főre jutó havi jövedelem maximum 10 %-kal, egyedül élő esetén maximum 20 %-kal haladja meg a (2) bekezdésben meghatározott jövedelemhatárt és vagyona nincs.

(4)  Az átmeneti segély adható alkalmanként és havi rendszerességgel.

a) Alkalmankénti átmeneti segély adható annak a személynek, aki létfenntartását veszélyeztető rendkívüli élethelyzetbe került, valamint időszakosan vagy tartósan létfenntartási gonddal küzd, feltéve, hogy a kérelmező a (2) bekezdésben meghatározott jövedelmi feltételeknek megfelel.

aa) Az alkalmankénti átmeneti segély gyógyszertámogatásként, illetve egészségbiztosítás által nem, vagy csak részben támogatott egészségügyi szolgáltatás díjaként is megítélhető, feltéve, ha a kérelmező közgyógyellátásra nem jogosult.

ab) Az alkalmankénti átmeneti segély összege - rászorultsághoz igazodóan - 5.000 Ft-tól 20.000 Ft-ig adható, mely különösen indokolt esetben - a polgármester döntése alapján – magasabb összegű is lehet.

(5) A pénzben megállapított átmeneti segélyt a jogosult krízishelyzetben a Hivatal pénztárában veheti fel.
Köztemetés

11.§

(1) Szentpéterszeg község polgármestere az Szt. 48. §-nak megfelelően köztemetést rendel el. A köztemetés költsége a helyben szokásos legolcsóbb temetés költségeit nem haladhatja meg. 

(2) Szentpéterszeg Község  közigazgatási területén kívül elhunyt személyek közköltséges temetéséről kizárólag csak a haláleset helye szerint illetékes polgármester köteles gondoskodni. 

Közgyógyellátás

12. §

(1) A közgyógyellátás a szociálisan rászorult személy részére az egészségügyi állapot megőrzéséhez és helyreállításához kapcsolódó kiadásainak csökkentése érdekében biztosított hozzájárulás. 

(2) A közgyógyellátási igazolvány kiállítására vonatkozó szabályokat és a jogosultak körét - kivéve az Szt 50. § (3) bek.– az Szt. 49-53.§-ai tartalmazzák.

IV. fejezet

 Hatályba léptető rendelkezések

13. §

(1) A rendelet 2011. 06. 01. napján lép hatályba. A rendelet kihirdetéséről a jegyző gondoskodik.

 A rendelet előírásait a hatálybalépéskor folyamatban lévő ügyekben is alkalmazni kell.

(2) Az e rendeletben nem szabályozott kérdésekben „a szociális igazgatásról és szociális ellátásokról” szóló többször módosított 1993. évi III. törvény, valamint az e törvény végrehajtására kiadott jogszabályok rendelkezései irányadóak.

(4) E rendelet hatályba lépésével egyidejűleg hatályát veszti Szentpéterszeg Község Önkormányzatának „A Gyermekek      védelméről,  a szociális  igazgatásról és    egyes    szociális ellátásokról” szóló  5/2009. (IV.01.) rendelete.

Szentpéterszeg, 2011. május 30.

Olajos Mihály






Dr. Juhász Marica

polgármester





                 körjegyző
9. napirendi pont:  Szentpéterszegi Polgárőr Egyesület 2010. évi munkájáról szóló tájékoztató
Olajos Mihály: Az írásos előterjesztést minden képviselő megkapta, kérem a testület tagjait, aki elfogadja a Szentpéterszegi Polgárőr Egyesület 2010. évi munkájáról szóló tájékoztatót, azt kézfelnyújtással jelezze. 

A Képviselő-testült 7 igen szavazattal a következő határozatot hozta:

59/2011. (V.30.) Önk. számú

H A T Á R O Z A T

Szentpéterszeg Község Önkormányzat Képviselő-testület a Szentpéterszegi Polgárőr Egyesült 2010. évi munkájáról szóló tájékoztatót elfogadja.

Határidő: azonnal

Felelős: Olajos Mihály polgármester

10. napirendi pont: Bérhitel-keret igénylésének jóváhagyása
Olajos Mihály: Az írásos anyagot mindenki megkapta, kérem a testület tagjait kézfelnyújtással jelezzék, ha egyetértenek a bérhitel-keret igénylésével,

A Képviselő-testült 5 igen (Cs. Balogh Gyula, Harasztosi Gyula, Kovács Imre, Tornyi Lajos, Olajos Mihály) 1 nem ( Bereczkiné Balogh Erika) szavazattal 1 tartózkodással (Balogh Gyla) a következő határozatot hozta:

60/2011. (V.30.) Önk. számú

H A T Á R O Z A T

Szentpéterszeg Községi Önkormányzat Képviselő-testülete az előterjesztés megtárgyalása után határozatot hoz 10.000.000.- Ft, azaz Tízmillió forint bérhitel-keret igénylésére  a költségvetési elszámolási számlát vezető OTP Bank Nyrt-től. A hitelkeret biztosítása 1 év. A hitel fedezete: az Önkormányzat költségvetési bevételeinek OTP Bank Nyrt-re engedményezése. Az Önkormányzat kötelezettséget vállal a hitel visszafizetésére és a mindenkori éves adósságszolgálat (a hitel és járulékai megfizetése) mindenkori éves költségvetésekbe történő betervezésére. A Képviselő-testület felhatalmazza a polgármestert és a jegyzőt  a hitel igénybevételére 

Határidő: azonnal

Felelős: Olajos Mihály polgármester 

11. napirendi pont: Bihari Szociális Szolgáltató Központ Gyermekjóléti Szolgálata 2010. évi munkájáról szóló beszámoló
Olajos Mihály: Az írásos anyagot minden képviselő megkapta, kérem a testület tagjait, kézfelnyújtással jelezzék, ha egyetértenek a Bihari Szociális Szolgáltató Központ Gyermekjóléti Szolgálata 2010. évi munkájáról szóló beszámolójával.

A Képviselő-testült 7 igen szavazattal a következő határozatot hozta:

61/2011. (V.30.) Önk. számú

H A T Á R O Z A T

Szentpéterszeg Község Önkormányzat Képviselő-testület a  Bihari Szociális Szolgáltató Központ Gyermekjóléti Szolgálata 2010. évi munkájáról szóló beszámolóját elfogadja.

Határidő: azonnal

Felelős: Olajos Mihály polgármester

Olajos Mihály: Több megbeszélni való nem lévén az ülést berekesztem.

K.m.f.



Olajos Mihály


Dr. Juhász Marica



polgármester


     körjegyző 

Jegyzőkönyv hitelesítők:



Cs. Balogh Gyula


Kovács Imre



      képviselő



 képviselő

